# **ROMÂNIA**

**JUDEŢUL SATU MARE**

**CONSILIUL JUDEŢEAN SATU MARE**

**NR. \_\_\_\_\_\_\_/\_\_\_\_\_\_\_\_\_\_2024**

## **PROIECT DE HOTĂRÂRE**

**pentru modificarea** **Hotărârii Consiliului Județean Satu Mare nr.** **132/2024 privind aprobarea desființării ,,Serviciului Public de Administrare a Sistemului Integrat de Management al Deșeurilor din Județul Satu Mare”, transferului activității și a personalului acestui serviciu public către societatea MANAGEMENTUL DEȘEURILOR SATU MARE S.R.L**

**și luării unor măsuri pentru asigurarea gestionării Depozitului Ecologic Doba**

Consiliul Judeţean Satu Mare,

având în vedere Referatul de aprobare nr**.** \_\_\_\_\_\_/\_\_\_\_\_\_\_\_ al preşedintelui Consiliului Judeţean Satu Mare, anexat prezentului proiect de hotărâre,

luând în considerare Nota de fundamentare a societății Managementul Deșeurilor Satu Mare SRL nr. 44/18.10.2024, înregistrată la Registratura Consiliului Județean Satu Mare sub nr.22927/18.10.2024,

raportat la prevederile art.1 alin.(2) teza finală din Hotărârea Consiliului Județean Satu Mare nr. 132/2024 privind aprobarea desființării ,,Serviciului Public de Administrare a Sistemului Integrat de Management al Deșeurilor din Județul Satu Mare”, transferului activității și a personalului acestui serviciu public către societatea MANAGEMENTUL DEȘEURILOR SATU MARE S.R.L și luării unor măsuri pentru asigurarea gestionării Depozitului Ecologic Doba,

în temeiul prevederilor art. 173 alin.(2) lit.b) și alin.(5) lit. m), precum și ale art. 196 alin.(1) lit.a) coroborate cu cele ale art. 182 alin.(4) cu trimitere la cele ale art.139 alin.(3) lit.g) din Ordonanța de Urgență a Guvernului nr. 57/ 2019 privind Codul administrativ, cu modificările și completările ulterioare,

**HOTĂRĂŞTE:**

1. Hotărârea Consiliului Județean Satu Mare nr. 132/2024 privind aprobarea desființării ,,Serviciului Public de Administrare a Sistemului Integrat de Management al Deșeurilor din Județul Satu Mare”, transferului activității și a personalului acestui serviciu public către societatea MANAGEMENTUL DEȘEURILOR SATU MARE S.R.L și luării unor măsuri pentru asigurarea gestionării Depozitului Ecologic Doba, se modifică după cum urmează::
2. Art. 1 alin. (2) va avea următorul cuprins:

*“****Art. 1*** *(2) Procedura de desființare și lichidare a serviciului public se va finaliza cel târziu până la data de* ***31.12.2024****. Acest termen poate fi prelungit numai prin hotărâre a Consiliului Județean Satu Mare.* “

1. La Art. 3, literele a) și f) vor avea următorul cuprins:.

**,, *a)*** *în perioada 01.08.2024-****31.12.2024****,**Serviciul Public de Administrare a Sistemului Integrat de Management al Deșeurilor din Județul Satu Mare va putea face operațiuni de încasări pentru facturile emise anterior acesteia și va putea face plăți reprezentând:*

*- contribuția pentru economie circulară în favoarea Fondului pentru Mediu*

*- taxa pe valoarea adăugată*

*- contribuții, impozite și taxe*

*- drepturile salariale ale angajaților săi*

*- fondul pentru închidere*

*- contravaloarea facturilor emise de furnizorii și prestatorii de servicii*

*- alte obligații financiare de natură legală sau contractuală intervenite până la data lichidării;* “

**,, f*)*** *în perioada 15.10.2024-****31.12.2024*** *execuția bugetară a Serviciului Public de Administrare a Sistemului Integrat de Management al Deșeurilor din Județul Satu Mare se va preda către autoritatea tutelară- Județul Satu Mare, prin Consiliul Județean Satu Mare.* “

1. Celelalte articole ale Hotărârii Consiliului Județean Satu Mare nr. 132/2024 privind aprobarea desființării ,,Serviciului Public de Administrare a Sistemului Integrat de Management al Deșeurilor din Județul Satu Mare”, transferului activității și a personalului acestui serviciu public către societatea MANAGEMENTUL DEȘEURILOR SATU MARE S.R.L și luării unor măsuri pentru asigurarea gestionării Depozitului Ecologic Doba rămân nemodificate
2. Cu ducerea la îndeplinire a prezentei hotărâri se încredinţează președintele Consiliului Județean Satu Mare, reprezentantul legal în Adunarea Generală a societății MANAGEMENTUL DEȘEURILOR SATU MARE S.R.L. și administratorii executivi ai acesteia.
3. Prezenta hotărâre se comunică, prin grija secretarului general al județului Satu Mare, cu președintele Consiliului Județean Satu Mare, cu Serviciul Public de Administrare a Sistemului Integrat de Management al Deșeurilor din Județul Satu Mare, cu administratorii executivi ai societății MANAGEMENTUL DEȘEURILOR SATU MARE S.R.L, precum și cu Direcţia tehnică, Direcţia economică, Serviciul resurse umane, Direcția dezvoltare regională şi cu Direcţia juridică din cadrul aparatului de specialitate al Consiliului Judeţean Satu Mare.

##### Satu Mare, la \_\_\_\_\_\_\_\_\_\_\_2024

**INIŢIATOR:**

**PREŞEDINTE, AVIZEAZĂ:**

Pataki Csaba **SECRETAR GENREAL AL JUDEŢULUI,**

Crasnai Mihaela Elena Ana

Red. Thred. Cz.S 5 ex